**ELŐTERJESZTÉS**

**Tiszavasvári Város Önkormányzata Képviselő-testületének**

**2025. október 29.-én tartandó rendes ülésére**

Az előterjesztés tárgya:  **Előterjesztés tárgyieszköz beszerzés**

**finanszírozásához szükséges hitel felvételével kapcsolatos döntésről**

Melléklet: 2 db

Az előterjesztés előadója: Balázsi Csilla polgármester

Az előterjesztés témafelelőse: Deák Ibolya köztisztviselő

Az előterjesztés ügyiratszáma: TPH/13369-20/2025.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4.sz.melléklet 1.4. és 1.22. pontja |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |
|  |  |

Egyéb megjegyzés:

……………………………………………………………………………………………………………………………………………………………………………………………………

##### Tiszavasvári, 2025. október 21.

##### **Deák Ibolya**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500, Fax: 42/275-000, E-mail: tvonkph@tiszavasvari.hu

Témafelelős: Deák Ibolya

## ELŐTERJESZTÉS

### A Képviselő-testülethez

**Előterjesztés tárgyieszköz beszerzés finanszírozásához szükséges hitel felvételével kapcsolatos döntésről**

**Tisztelt Képviselő-testület!**

Tiszavasvári Város Önkormányzata a 234/2025.(IX.25.) Kt. számú határozatával döntött

tárgyieszköz beszerzés finanszírozásához szükséges hitel felvételéről és a pályázati eljárás megindításáról. A felvenni kívánt hitel összege 9.000.000 Ft, amely a pályázati felhívás elfogadásával egyidejűleg betervezésre is került a 2025. évi költségvetési rendeletben.

Tiszavasvári Polgármesteri Hivatal az év végén lejáró két gépjármű tartós bérleti szerződéseit nem kívánja meghosszabbítani. Az egyik kiváltásáról már gondoskodott Önkormányzatunk egy új gépjármű beszerzésével, azonban a feladatellátáshoz szükséges még egy. Eredetileg az egyik tartós bérben lévő gépjárművet szerettük volna megvásárolni, azonban a szerződő partner által adott információk alapján erre nincs lehetőségünk.

Tiszavasvári Város Önkormányzata 2025. szeptember 30. napján elektronikus úton három pénzintézetnek kiküldte a hitelajánlattételi felhívást 9.000.000 Ft összegű gépjárművásárlási hitel felvételére. A három pénzintézet az ERSTE Bank Hungary Zrt., az MBH Bank Nyrt. és az OTP Bank Nyrt.

A pályázati felhívásra összesen egy pénzintézettől érkezett ajánlat Önkormányzatunkhoz.

Az MBH Bank Nyrt. elektronikus úton jelezte az Önkormányzat felé, hogy nem kíván hitelajánlatot tenni. Az ERSTE Bank Hungary Zrt.-től nem érkezett semmilyen visszajelzés a hitelajánlatot illetően.

Az egyetlen ajánlat az OTP Bank Nyrt. Északkelet-magyarországi Régió Nyíregyházi Fiókjától (továbbiakban: OTP Bank Nyrt.) érkezett postai úton 2025. október 20.-án Önkormányzatunkhoz.

A Bontó és Értékelő Bizottság (továbbiakban: Bizottság) 2025. október 21.-én 10 órakor kezdődő ülésén felbontotta, illetve megvizsgálta a beérkezett egy darab hitelajánlatot. Megállapították, hogy az OTP Bank Nyrt. ajánlata megfelelt a pályázati kiírásnak, az ajánlat az előterjesztés 1. számú mellékletét képezi. Az hitelajánlat alapján kalkulált hitellel kapcsolatos díjakat (tőke törlesztés + kamat) az előterjesztés 2. számú melléklete mutatja be.

**Az ajánlatban foglaltakat (főbb hitelkondíciók, szerződéskötési feltételek, folyósítási feltételek, egyéb, szerződésbe tartozó feltételek stb.) a bizottság elnöke felolvasta a tagok előtt.**

**A** főbbajánlati kondíciók **a következőek voltak:**

**A hitel**

- **összege:** **9.000.000,-Ft**

**- célja: tárgyi eszköz beszerzés finanszírozása**

**gépjármű vásárlás finanszírozása**

***-* típusa:** **célhitel**

- **rendelkezésre tartási idő szerződéskötéstől 2025. december 31-ig**

**- kamat: 3 havi BUBOR+1,5%/év**

**- rendelkezésre tartási jutalék: nem kerül felszámításra**

**- szerződéskötési díj: nem kerül felszámításra**

**- kezelési költség: nem kerül felszámításra**

**- szerződésmódosítási díj: nem kerül felszámításra**

**- lejárata: 2030. december 31.**

**- fedezet: nincs.**

**- Tőketörlesztés ütemezése: 2026. március 31. napjától 2030. december 31. napjáig periodikusan minden negyedév utolsó banki munkanapján 450.000 Ft**

**A Bizottság javasolja a Képviselő-testületnek:**

1. érvényesnek és eredményesnek nyilvánítani a pályázati eljárást,
2. az OTP Bank Nyrt. ajánlatát érvényesnek nyilvánítani,
3. javasolja a pályázat nyertesének kihirdetni az OTP Bank Nyrt. ajánlatát.

A Bizottság javaslatát elfogadva kérem a Tisztelt Képviselő-testületet, hogy hatalmazzon fel az OTP Bank Nyrt.-vel történő hitelszerződés aláírására.

Az OTP Bank Nyrt. kölcsönszerződés-tervezetét a határozattervezet melléklete tartalmazza.

Kérem a Tisztelt Képviselő-testületet, hogy az előterjesztést megtárgyalni és a mellékelt határozattervezetet elfogadni szíveskedjen.

Tiszavasvári, 2025. október 21.

**Balázsi Csilla**

**polgármester**

**HATÁROZATTERVEZET**

TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**…/2025. (X.29.) Kt. számú**

**határozata**

**Tárgyieszköz beszerzés finanszírozásához szükséges hitel felvételével kapcsolatos döntésről**

Tiszavasvári Város Önkormányzata Képviselő-testülete a Tiszavasvári Város Önkormányzata

tárgyieszköz beszerzés finanszírozásához szükséges hitel felvételéről szóló pályázatot érvényesnek és eredményesnek nyilvánítja a Bontó és Értékelő Bizottság javaslatait figyelembe véve az alábbiak szerint:

1. A pályázati eljárás nyertesének az OTP Bank Nyrt. ajánlatát nyilvánítja az alábbiak szerint:

**A hitel:**

**- célja: Tárgyi eszköz beszerzés finanszírozása**

- **Gépjármű vásárlás finanszírozása**

**- összege:**  **9.000.000,-Ft**

**- típusa: célhitel**

**- igénybevételének tervezett ütemezése: a szerződés aláírásának napjától a rendelkezésre tartási idő végéig**

**- tőketörlesztés: 2026. március 31. napjától, negyedévente azonos részletekben**

**- kamat mértéke: 3 havi BUBOR+ 1,5 %/év (a pénzintézet által meghatározott kamatfelár)**

**- szerződéskötési díj: -**

**- szerződésmódosítási díj: -**

**- rendelkezésre tartási jutalék: -**

**- kezelési költség: -**

**- rendelkezésre tartási idő: 2025. december 31. napjáig**

**- végső lejárata: 2030. december 31.**

**- fedezet: -**

A hitelszerződés tervezetét a jelen határozat melléklete tartalmazza.

1. Képviselő-testület kötelezettséget vállal arra vonatkozóan, hogy a hitel futamideje alatt a hitel éves adósságszolgálatát betervezi az önkormányzat mindenkori költségvetésébe.
2. Képviselő-testület kötelezettséget vállal arra vonatkozóan, hogy amennyiben a beszerzésre irányuló gépjármű vételára meghaladja a kért hitel összegét, a szükséges többletköltséget saját forrásból finanszírozza.
3. Felhatalmazza a polgármestert, hogy a határozattervezet mellékletében szereplő kölcsönszerződést az OTP Bank Nyrt.-vel írja alá.
4. Képviselő-testület kinyilatkozza, hogy Tiszavasvári Város Önkormányzatának nincs 60 napnál régebbi köztartozása, illetve nem kezdeményeztek ellene adósságrendezési eljárást.
5. Felkéri a polgármestert, hogy jelen határozatban foglaltakról az ajánlattevőket tájékoztassa.

**Határidő:** **Felelős:**

1.pont esetében: folyamatosan Dr. Kovács János jegyző

2.-5.pont esetében: azonnal Balázsi Csilla polgármester