**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2025. október 29-én tartandó**

**rendes testületi ülésére**

Az előterjesztés tárgya: **A Nyíregyházi Tankerületi Központtal kötött vagyonkezelési szerződés módosításából eredő elszámolásról**

Melléklet:

Az előterjesztés előadója: Balázsi Csilla polgármester

Az előterjesztés témafelelőse: Gazdagné dr. Tóth Marianna osztályvezető

Az előterjesztés ügyiratszáma: TPH/12155-…/2025.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz 4. melléklet 1.10. és 1.30 pontjai |
|  |  |

Az ülésre meghívni javasolt szervek, személyek:

|  |  |  |
| --- | --- | --- |
| **Név** | **Titulus** | **Elérhetősége** |
|  |  |  |

Egyéb megjegyzés:

…………………………………………………………………………………….………………………………………………………………………………………………………………

Tiszavasvári, 2025. október 20.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 e–mail: tvonkph@tiszavasvari.hu**

Témafelelős: Gazdagné dr. Tóth Marianna

**ELŐTERJESZTÉS**

**- a Képviselő-testülethez -**

**A Nyíregyházi Tankerületi Központtal kötött vagyonkezelési szerződés módosításából eredő elszámolásról**

Tiszavasvári Város Önkormányzata Képviselő-testülete 246/2025. (IX.25.) Kt. számú határozatával elfogadta az Önkormányzat és a Nyíregyházi Tankerületi Központ (továbbiakban: Tankerületi Központ) között létrejött vagyonkezelési szerződés 5. számú módosítását, melynek eredményeként a Tankerületi Központ 2025. augusztus 31. napjától visszaadta a számára köznevelési feladat ellátásához véglegesen feleslegessé vált vagyont (gimnázium) az Önkormányzat részére azzal, hogy a Szabolcs-Szatmár-Bereg Vármegyei Pedagógiai Szakszolgálat Tiszavasvári Tagintézménye által használt ingatlanrész továbbra is a Tankerületi Központ vagyonkezelésében marad, mivel az ingatlanrész továbbra is szükséges a köznevelési feladat ellátásához.

Az ingatlanrésznek a Tankerületi Központ vagyonkezeléséből történő kikerülése miatt szerződő felek között elszámolási kötelezettség keletkezik.

Magyarország helyi önkormányzatairól szóló 2011. évi CLXXXIX tv. (továbbiakban: Mötv.) 109.§ (6) bekezdése az alábbiakat írja elő:

„109.§ (6) **A vagyonkezelő a vagyon felújításáról, pótlólagos beruházásáról legalább a vagyoni eszközök elszámolt értékcsökkenésének megfelelő mértékben köteles gondoskodni és e célokra az értékcsökkenésnek megfelelő mértékben tartalékot képezni.** Ha a vagyonkezelő olyan közfeladatot lát el, amely után bevételének több mint fele az államháztartás valamely alrendszeréből származik, a helyi önkormányzat a vagyonkezelési szerződésben részletezett feltételekkel a bevételekben meg nem térülő elszámolt értékcsökkenésnek megfelelő összeg erejéig elengedheti a vagyonkezelőnek a helyi önkormányzattal szemben fennálló, a kezelt vagyonnal összefüggő hosszú lejáratú kötelezettségét. Ez esetben a vagyonkezelő e bekezdés szerinti kötelezettsége a bevételekben megtérülő értékcsökkenés összegéig áll fenn.”

A vagyonkezelő köteles a vagyonkezelésbe vett vagyon után elszámolt és a bevételekben megtérülő értékcsökkenés összegének felhasználásáról évente elszámolni. **A vagyonkezelő a vagyonkezelői jog megszűnésekor köteles a vagyonkezelésébe vett vagyonnak a kezelésbe adása időpontjában fennálló állapotához (értékéhez) viszonyított különbözetével (csökkenésével vagy növekedésével) a vagyonkezelési szerződés szerint elszámolni.**

Az elszámolással kapcsolatban több alkalommal is egyeztetésre került sor a Tankerületi Központ munkatársaival. Tisztázandó kérdésként merült fel ugyanis az, hogy a Tankerületi Központ által megküldött ingatlanvagyon tételes lista alapján a Hétvezér u. 19. szám alatti ingatlanon a vagyonkezelés időtartama alatt bekövetkezett értékcsökkenés -20.778.808,-Ft.

Tájékoztatást kértem arra vonatkozóan, hogy az érintett ingatlanon a vagyonkezelés időtartama alatt az ingatlanvagyon értékének, állagának megóvása érdekében történt-e felújítás.

A Tankerületi Központ válaszlevelében tájékoztatott az ingatlant érintő felújításokról, melyek az alábbiak:

2019. októberében sportpadló kialakítása nettó 10.508.177,-Ft értékben

2021. szeptemberében tornaszoba felújítás nettó 6.211.769,-Ft értékben

2023. decemberében sportudvar felújítás nettó 18.050.560,-Ft értékben

**Megállapítható, hogy a felújítások összesített értéke nettó 34.770.506,-Ft, mely érték ellentételezi a -20.778.808,- Ft összegű értékcsökkenést. Mindezek alapján a jogszabályban előírt elszámolási kötelezettségének a Tankerületi Központ eleget tett**.

A határozat-tervezethez 2 db melléklet tartozik. Az 1. számú a Tiszavasvári Váci Mihály Gimnázium felújítására vonatkozó kimutatás, a 2. számú Tiszavasvári Város Önkormányzatának tulajdonában álló, azonban korábban a Tankerületi Központ vagyonkezelésében lévő ingóságokat tartalmazza. A gimnáziumi feladatellátást szolgáló Tankerületi Központ tulajdonában álló, illetve az EFOP-3.2.4. projekt keretében beszerzésre került eszközökre vonatkozóan a Tiszavasvári Református Egyházközség és a Tankerületi Központ között használati szerződés jött létre.

Kérem a Tisztelt Képviselő-testületet az előterjesztés megtárgyalását követően hozza meg döntését.

Tiszavasvári, 2025. október 20.

**Balázsi Csilla**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**...../2025. (X.29.) Kt. sz.**

**határozata**

**A Nyíregyházi Tankerületi Központtal kötött vagyonkezelési szerződés módosításból eredő elszámolásról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. Megállapítja, hogy a Nyíregyházi Tankerületi Központ, mint vagyonkezelő a tiszavasvári 2835 hrsz-ú ingatlan gimnáziumi feladatellátásra szolgáló ingatlanrészén összesen nettó 34.770.506,-Ft értékű felújítást valósított meg, mely ellentételezi a

-20.778.808,- Ft összegű értékcsökkenést.

1. Elfogadja a Nyíregyházi Tankerületi Központnak, mint vagyonkezelőnek 2025. augusztus 31. napjával vagyonkezeléséből kikerülő tiszavasvári 2835 hrsz-ú ingatlan gimnáziumi feladatellátásra szolgáló ingatlanrészre vonatkozó elszámolását a határozat 1. mellékletét képező kimutatás szerint és a visszaadásra kerülő ingatlanvagyon tételes listát a határozat 2. melléklete szerint.
2. Felkéri a polgármestert, hogy a képviselő-testület döntéséről tájékoztassa a Nyíregyházi Tankerületi Központ igazgatóját.

**Határidő**: azonnal **Felelős**: Balázsi Csilla polgármester

…/2025. (X.29.) Kt. határozat 1. melléklete

